Lav et referat af nedenstående tekst:

Tekst:
Nordjyllands Politi holder onsdag aften mellem klokken 18 og 21 øvelse. Det sker på Gammel Aalborgvej - hovedvej 569 - mellem Bjerget og Vust. Mens øvelsen står på, vil vejen blive spærret. Dermed skal trafikanter, der bevæger sig mellem Thisted/Hanstholm og Fjerritslev i det tidsrum finde andre veje. For den tungere trafik er det nødvendigt at køre syd om Vejlerne ad rute 29, mens øvelsen står på. Personbiler kan dog passere via Fjordvej/Lundfjordvej syd for Lund Fjord. Begynder om eftermiddagen Tidligere samme dag – fra 16-tiden – arbejder politiet med øvelses-setuppet på stedet, hvorfor der i timerne op til øvelsesstart kan forventes langsommere passage, reguleret trafik og dermed risiko for kø. - Øvelsen omhandler blandt andet et større færdselsuheld og kræver en del koordinering mellem de involverede aktører. Det fiktive færdselsuheld vil være meget synligt, og det vil politiets køretøjer af naturlige årsager jo også være. Men man kan altså være rolig; der er blot tale om en øvelse, fortæller vicepolitiinspektør Lasse Kragh, leder af vagtcentral og borgerservice hos Nordjyllands Politi. Han beklager de gener, øvelsen eventuelt måtte medføre for trafikanter i området: - Vi håber på, at vi kan afhjælpe trafikale udfordringer mest muligt ved at varsle øvelsen nu her. Og så håber vi selvfølgelig også på forståelse for, at vi har brug for at træne for at holde os skarpe i at redde liv og håndtere virkelige færdselsuheld bedst muligt, siger Lasse Kragh.

Referat:
Har du planer om at køre på Gammel Aalborgvej onsdag aften, kan du allerede nu godt begynde at ændre planerne, for politiet holder øvelse og lukker vejen.